**ТРЪЖНА ДОКУМЕНТАЦИЯ**

**ЗА ПРОВЕЖДАНЕ НА ТЪРГ С ТАЙНО НАДДАВАНЕ**

за отдаване под наем на обект в недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м, находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги

Настоящият търг се провежда на основание чл. 29, ал. 2 и 4 от Правилника за прилагане на Закона за публичните предприятия и чл. 1, ал. 3 от Правилата за провеждане на търг и конкурс, и за сключване на договори за наем с работници и служители на „Информационно обслужване“ АД.

1. **ОПИСАНИЕ НА ОБЕКТА НА ТЪРГА**

Отдаване под наем на обект в недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м., находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги.

1. **СРОК НА НАЕМНОТО ПРАВООТНОШЕНИЕ**

Срокът на наемното правоотношение е 10 (десет) години.

1. **НАЧАЛНА ТРЪЖНА ЦЕНА И СТЪПКА НА НАДДАВАНЕ**

Началната тръжна месечна наемна цена е 612,00 лв. (шестстотин и дванадесет лева) без ДДС, определена на база 31,40 лв./кв. м. без ДДС.

Спечелилият търга участник дължи върху предложената от него цена нормативно установения ДДС, при спазване на разпоредбите на Закона за ДДС.

Наемната цена се плаща по банков път до 10-то число на месеца, за който се дължи.

Консумативните разходи са за сметка на наемателя и се заплащат отделно от уговорения наем.

Стъпката на наддаване е 20,00 лв. без ДДС.

1. **ОГЛЕД НА ОБЕКТА**

Оглед на обекта може да бъде извършван в работни дни от 19.06.2025 г. до 23.06.2025 г. след предварителна заявка на тел. 0878409400.

1. **ДАТА, МЯСТО И ЧАС НА ПРОВЕЖДАНЕ НА ТЪРГА**

Търгът ще се проведе на 24.06.2025 от 11.00 часа в сградата на „Информационно обслужване“ АД – клон Хасково, гр. Хасково, бул. „България” № 152, ет. 4, стая 404, с тайно наддаване при *закрито* заседание на комисията.

1. **ПРАВО НА УЧАСТИЕ**

В търга могат да участват физически и юридически лица, които нямат задължения към „Информационно обслужване“ АД /включително и към клоновете/ - независимо от основанието, нямат задължения към държавата и съответната община. Договор за наем може да се сключи и при наличие на задължения към „Информационно обслужване" АД, в случай че с кандидат наемателя има сключено споразумение с нотариална заверка на подписите за отсрочването или разсрочването им. Договор за наем може да се сключи и при наличие на публични задължения на кандидат наемател, в случай че същият представи нотариално заверено копие от разрешение за отсрочване или разсрочване на установените задължения, издадено от съответния компетентен орган или нотариално заверено копие от споразумение за отсрочване или разсрочване на установените публични задължения. Преди сключване на договора кандидатът представя удостоверения за липса на задължения от НАП и от съответната община, издадени не по-рано от един месец преди датата на подаване на заявлението.

1. **ДОКУМЕНТИ ЗА УЧАСТИЕ В ТЪРГА**
	1. Заявление за участие – попълва се по образец (приложен в тръжната документация).
	2. В случаите, когато кандидатът участва в търга чрез пълномощник, се представя нотариално заверено пълномощно за участие в търга.
	3. Ценово предложение в писмен вид *–* по образец, приложен към тръжната документация. Ценовото предложение се поставя в малък запечатан и непрозрачен плик.
	4. Декларация за липса на задължения и относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни – по образец, приложен към тръжната документация.

Всички документи, заедно със запечатания малък непрозрачен плик с предлаганата цена, се поставят в голям запечатан непрозрачен плик. Върху плика се отбелязват името на участника или името на упълномощеното лице, ако документите се подават от пълномощник и цялостното наименование на обекта на търга.

1. **ПОДАВАНЕ НА ДОКУМЕНТИ ЗА УЧАСТИЕ В ТЪРГА И РЕГИСТРАЦИЯ НА УЧАСТНИЦИТЕ**

Кандидатът или упълномощен от него представител подава описаните в т. 7 документи, поставени в голям запечатан непрозрачен плик, лично или по пощата с препоръчано писмо с обратна разписка, като върху плика се отбелязват името на участника или името на упълномощеното лице, цялостното наименование на обекта на търга, адрес за кореспонденция, телефон и по възможност адрес на електронна поща.

Когато заявлението се подава по пощата, се счита за редовно подадено, ако е постъпило в деловодството на „Информационно обслужване“ АД – клон Хасково в рамките на обявения срок за подаване на заявления.

Подадените заявления се вписват в поддържания в деловодната система на „Информационно обслужване“ АД регистър с отбелязване на входящ номер, дата и час на постъпване.

Заявления за участие в търга може да се подават до 17.30 часа на 23.06.2025 г.

В деня и часа за откриване на търга кандидатите се явяват на посоченото за провеждане на търга място за участие в търга. Регистрирането на участниците в търга се извършва от тръжната комисия в обявения ден и час за откриване на търга.

1. **ПРОЦЕДУРА ПО ПРОВЕЖДАНЕ НА ТЪРГА С ТАЙНО НАДДАВАНЕ**

Търгът може да се проведе и когато е подадено само едно заявление за участие. В случай, че на търга се яви само един кандидат от подалите заявления за участие, търгът се отлага с два часа и ако след този срок не се яви друг, кандидатът се обявява за спечелил по предложената от него цена, която не може да бъде по-ниска от началната тръжна цена. Когато на търга не се яви нито един от подалите заявления кандидати, търгът се обявява за непроведен и се провежда повторно на 27.06.2025 г от 11.00 часа. Когато на търга, провеждан повторно, се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.

При възникване на обстоятелства, които правят невъзможно откриването на търга или неговото приключване, комисията съставя протокол, въз основа на който се определя провеждането на нов търг.

В деня на провеждането на търга с тайно наддаване, комисията разпечатва подадените пликове, проверява дали са спазени условията за участие в търга и обявява редовността на подадените документи. В случай, че установи непълнота на представените документи или неспазване на изискванията, посочени в тръжната документация, комисията отстранява от участие нередовния кандидат.

Ценовите предложения се подписват от всеки член на комисията по търга, като редовно подадените заявления се класират според размера на предложената цена. Търгът се смята за спечелен от участника, предложил най-високата цена, което се обявява на всички участници, и търгът се закрива.

При предложена еднаква най-висока цена от повече от един участници, търгът продължава между тях с явно наддаване, като наддаването започва от предложената цена и със стъпка на наддаване, определена съгласно т. 3 от Тръжната документация.

Търгът с явно наддаване се провежда по реда на т. 9 от Приложение № 1 към чл. 29, ал. 2 от Правилника за прилагане на Закона за публичните предприятия и чл. 11 от Правилата за провеждане на търг и конкурс, и за сключване на договори за наем с работници и служители на „Информационно обслужване“ АД.

При провеждане на търг с явно наддаване председателят на комисията обявява предмета на търга, началната цена, от която започва наддаването и стъпката на наддаване.

Наддаването се извършва чрез гласно обявяване от участниците на последователни суми над началната цена, разграничени от председателя на комисията със звуков сигнал, като всяко увеличение трябва да бъде равно на наддавателната стъпка.

Участниците обявяват високо и ясно предлаганите от тях суми, като обявената от участник сума го обвързва към комисията и другите участници в търга без право на позоваване на грешка.

Преди третото обявяване на последната оферта се прави предупреждение, че тя е последна, и ако няма други предложения, наддаването приключва със звуков сигнал от председателя на комисията, който обявява спечелилия търга и предложената окончателна цена, след което закрива търга.

В случай че участниците в търга потвърдят началната тръжна цена, но никой от тях не обяви следващата по размер цена, по-висока от началната с една стъпка, търгът се закрива.

За спечелил търга се определя участникът, предложил най-високата цена, като той е длъжен да сключи договор за наем в сроковете и съгласно условията на търга. При неизпълнение за спечелил търга се определя участникът, предложил следващата по размер цена.

Въз основа на резултатите от търга, в едномесечен срок от провеждането му, с обявения за спечелил участник се сключва договор за наем с нотариална заверка на подписите, съгласно приложения в Тръжната документация образец, като разходите за нотариалната заверка са за сметка на наемателя. Преди сключване на договора спечелилият търга участник представя удостоверения за липса на задължения от НАП и от съответната община, издадени не по-рано от един месец преди датата на подаване на заявлението. При сключване на договор за наем спечелилият кандидат внася на наемодателя депозит в размер на три месечни наема с включен ДДС.

**Образец**

**ДО**

**„ИНФОРМАЦИОННО ОБСЛУЖВАНЕ“ АД**

**ЗАЯВЛЕНИЕ ЗА УЧАСТИЕ В ТЪРГ С ТАЙНО НАДДАВАНЕ**

за отдаване под наем на обект в т недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м., находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги

от ........................................................................................, тел.: ………………………………

 /име, фамилия/

в лично качество/ в качеството си на упълномощен с нотариално заверено пълномощно № ………/………. г./ в качеството си на представляващ фирма/СНЦ ...................................................................., със седалище: гр. ................................... ул. ......................................... ЕИК/ БУЛСТАТ ..........................,

УВАЖАЕМА КОМИСИЯ,

1. Заявявам, че желая да бъда регистриран като участник в търга с тайно наддаване за отдаване под наем на обект в недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м., находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги.
2. Заявявам, че ми е предоставена възможност за достъп до имота и извършване на оглед.
3. Заявявам, че съм запознат с условията на търга и всички документи, включени в тръжната документация. Приемам да изпълня всички задължения, произтичащи от условията на търга.

Подпис:..........................

/…………………….........../

**Образец**

**ДО**

**„ИНФОРМАЦИОННО ОБСЛУЖВАНЕ“ АД**

**ЦЕНОВО ПРЕДЛОЖЕНИЕ**

**ЗА УЧАСТИЕ В ТЪРГ С ТАЙНО НАДДАВАНЕ**

за отдаване под наем на обект в недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м., находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги,

Долуподписаният ........................................................................................, тел.: …………………

/име, фамилия/

в лично качество/ в качеството си на упълномощен с нотариално заверено пълномощно № ………/………. г./ в качеството си на представляващ фирма/СНЦ ......................................................................................, със седалище: гр. ............................................ ул. ........................................., ЕИК/ БУЛСТАТ ..........................

Предлагам месечна наемна цена в размер на ……….………………………. лв. без ДДС /словом/:……………………………………………………………….., определена на база ………. лв./кв. м. без ДДС.

Декларирам, че при установена разлика между цената изписана с цифри и тази, изписана с думи, за валидна ще се счита цената изписана с думи.

Приемам върху предложената от мен цена да бъде начислен нормативно установения ДДС, при спазване на разпоредбите на Закона за ДДС.

Подпис:..........................

/…………………….........../

**ДЕКЛАРАЦИЯ**

**за липса на задължения и относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни**

 Подписаният/подписаната ..................................…………………………………………..……….., тел. ……………………...,

 */име, фамилия/*

във връзка с участието ми/ участието на представляваното от мен юридическо лице ……………………………………………, със седалище и адрес: ………………..……………………………......, с ЕИК/БУЛСТАТ …………………………, в търг с тайно наддаване за отдаване под наем на обект в недвижим имот, собственост на „Информационно обслужване“ АД, представляващ: помещение № 205 с площ от 19,50 кв. м., находящо се на адрес: гр. Хасково, бул. „България“ № 152, ет. 2,  в административна сграда с КИ 77195.735.4.2 по КК и КР на гр. Хасково, с предназначение: за инсталиране и експлоатация на съоръжения и оборудване с цел предоставяне на електронни съобщителни услуги

**I. ДЕКЛАРИРАМ, ЧЕ** нямам/ представляваното от мен юридическо лице няма:

1. неизпълнени задължения към НАП;

2. неизпълнени задължения към Община …………….;

3. неизпълнени задължения към „Информационно обслужване” АД, включително и към клоновете му.

**II. ДЕКЛАРИРАМ, ЧЕ** ми е предоставена информацията съгласно чл. 13 от Общия регламент за защита на данните и чл. 54 от Закона за защита на личните данни, както следва:

1. **Данни за администратора на лични данни и координати за връзка с длъжностното лице по защита на данните.**

„Информационно обслужване“ АД е администратор на лични данни /АДМИНИСТРАТОР/. Дружеството е вписано в Търговския регистър с ЕИК 831641791 и има седалище и адрес на управление в гр. София, ул. „Панайот Волов“ № 2. Координати за връзка с АДМИНИСТРАТОРА и длъжностното лице по защита на данните:e-mail: office@is-bg.net, dpo@is-bg.net.

1. **Категории лични данни, които се обработват от „Информационно обслужване“ АД във връзка с провеждането на търга и сключването на договор за наем. Цели и правно основание за обработването.**

Като администратор на лични данни „Информационно обслужване“ АД обработва лични данни на лицата, с които сключва договори за наем на имоти, собственост на дружеството, както и на лицата, които представляват юридическите лица, от името на които се сключват договорите за наем, при стриктно спазване на разпоредбите на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) и Закона за защита на личните данни.

За целите на сключване и изпълнение на договорите за наем с нотариална заверка на подписите, лицата предоставят следните лични данни: три имена, ЕГН, постоянен адрес, пощенски код, номер на лична карта, дата на издаване на личната карта и орган, който я е издал.

Обработването на личните данни се извършва на основание чл. 6, параграф 1, буква „б“ и буква „в“ от Общия регламент за защита на данните.

Целите на обработването на личните данни са:

- Участие в търга;

- Индивидуализиране на наемното правоотношение и сключване на договор за наем с нотариална заверка на подписите на страните;

- Изпълнение на нормативните изисквания на Закона за задълженията и договорите, Закона за счетоводството, Закона за Националния архивен фонд и др.;

- Изпълнение на всички дейности, свързани със съществуване, изменение и прекратяване на наемното правоотношение;

- Изготвяне на всякакви документи на субектите на данни във връзка с наемното правоотношение (допълнителни споразумения, справки, удостоверения и др.);

- Изпращане на кореспонденция, отнасяща се до изпълнение на задълженията на лицето по договора за наем.

1. **Срок за съхраняване на личните данни**

3.1. Личните данни на лицата, които подават документи за участие в търга от свое име/от името на представлявано от тях юридическо лице, се съхраняват за срок от 5 (пет) години от провеждането на търга.

3.2. Личните данни на лицата, които от свое име/от името на представлявано от тях юридическо лице сключват договори за наем с „Информационно обслужване“ АД, се съхраняват за срок от 5 (пет) години от прекратяване на договора за наем.

1. **Получатели на лични данни**

АДМИНИСТРАТОРЪТ може да предоставя обработваните от него лични данни на компетентните държавни органи при изпълнение на функциите им с оглед изпълнение на нормативно установени задължения.

Лични данни могат да бъдат предоставяни и на куриерски фирми във връзка с използването на куриерски услуги. За целите на извършване на куриерските услуги АДМИНИСТРАТОРЪТ предоставя на куриерската фирма следните данни: три имена, адрес, пощенски код и наименование на населеното място.

АДМИНИСТРАТОРЪТ може да предоставя обработваните от него лични данни на органите на съдебната власт, на Министерство на вътрешните работи и Държавна агенция „Национална сигурност“ по тяхно искане и при наличие на правно основание за това.

1. **Право на достъп на субекта на данните**

Субектът на данни има право да получи от АДМИНИСТРАТОРА потвърждение дали се обработват лични данни, свързани с него, и ако това е така, да получи достъп до данните.

1. **Право на коригиране или ограничаване на обработването на лични данни**

Субектът на данни има право на коригиране на неточните лични данни, свързани с него.

Субектът на данните има право да изиска от АДМИНИСТРАТОРА ограничаване на обработването при наличието на някое от следните основания:

* Точността на личните данни се оспорва от субекта на данните, за срок, който позволява на АДМИНИСТРАТОРА да провери точността на личните данни;
* АДМИНИСТРАТОРЪТ не се нуждае повече от личните данни за целите на обработването, но субектът на данните ги изисква за установяването, упражняването или защитата на правни претенции.
1. **Право на подаване на жалба**

Субектът на данни има право да подаде жалба до Комисията за защита на личните данни, ако счита, че обработването на лични данни, отнасящи се до него, нарушава Общия регламент за защита на данните и Закона за защита на личните данни.

1. **Задължителен характер на предоставянето на лични данни**

Предоставянето на личните данни от субекта на данни е задължително условие за сключването на договор за наем.

1. **Автоматизирано вземане на решения**

АДМИНИСТРАТОРЪТ не предвижда автоматизирано вземане на решения, включително профилиране.

 **Декларатор:**

 **ПРОЕКТ**

**Д О Г О В О Р**

**за наем**

**№ ..................... / ..................2025 г.**

Днес …………..2025 г. в гр. Хасково между:

**„ИНФОРМАЦИОННО ОБСЛУЖВАНЕ“ АД** – клон Хасково, със седалище и адрес на управление: гр. Хасково, бул. България № 152, ЕИК 8316417910021, представляван от ………………………………. – директор, предприятие, клон, наричан по-долу за краткост **„Наемодател“**, от една страна

и

**„……………………………………………………………….”, ЕИК………………………….** със

седалище и адрес на управление:…………………………………………………………………….. представлявано от …………………………………………………………………………………………… , , наричано по-долу **„Наемател“,**

**се подписа настоящият договор за следното:**

**I. ПРЕДМЕТ НА ДОГОВОРА**

1. Наемодателят предоставя на Наемателя за временно и възмездно ползване обект в собствения си недвижим имот, представляващ **Помещение (стая № 205)** с площ от 19,50 кв. м. (деветнадесет цяло и петдесет стотни квадратни метра), находящо се на адрес: гр. Хасково, бул. „България“ № 152, ет. 2, в административна сграда с КИ 77195.735.4.2 седем, седем, едно, девет, пет, точка, седем, три, пет, точка, четири, точка, две/ по КК и КР на гр. Хасково., при граници и съседи на помещението: от север – стая № 204, от изток – фасада, от юг – стая № 206, от запад – коридор, отгоре – стая № 304, отдолу – площи от партерен етаж.

 2. Наемателят се задължава да ползва предоставения му имот, описан в т. 1 от настоящия договор, за инсталиране и експлоатация на съоръжения и оборудване с цел предоставяне на електронни съобщителни услуги.

2.1. Наемателят получава правото да инсталира и ползва телекомуникационните съоръжения и оборудване, посочени в т. 8 на договора.

 2.2. Предоставеното помещение по т.1. е обозначено на скица на наетия обект, представляваща **Приложение № 1** към настоящия договор.

2.3. Наетото помещение се предава от Наемодателя на Наемателя с приемо- предавателен протокол, който се подписва от представители на страните след датата на подписване на договора.

 2.4. Наемателят се задължава, при подписване на договора от пълномощник, да представи нотариално заверено пълномощно.

3. Договорът се сключва за срок от 10 **(десет)** години и влиза в сила от датата на подписването му.

**II. ПРАВА И ЗАДЪЛЖЕНИЯ НА СТРАНИТЕ**

 5. Наемателят се задължава:

5.1. Да използва предоставения под наем имот с грижата на добър стопанин, по предназначение съгласно т. 2 от настоящия договор;

5.2. Да заплаща наемната цена в уговорените в настоящия договор размер и срок;

5.3. При сключване на настоящия договор да внесе на Наемодателя депозит в размер на три месечни наема по т. 11. с включен ДДС;

5.4. Да спазва изискванията за пожарна безопасност, като не променя проектираната и изградена електрическа инсталация, в съответствие с изискванията на осъществяваната дейност;

5.5. Да спазва установените от Наемодателя Вътрешен ред за ползване на имота и Пропускателен режим за достъп до имота, като се запознае със съответната Заповед, срещу подпис;

5.6. Да не допуска увреждане на наетия имот от свои служители, подизпълнители, клиенти и др., като всички неблагоприятни последици от евентуалното му увреждане ще бъдат за негова сметка;

5.7. Да съобщава незабавно на Наемодателя за всички повреди и посегателства от трети лица върху наетия имот, които са му станали известни;

5.8. Наемодателят не носи отговорност за повреда на движимото имущество, оборудването и материалите, намиращи се в наетия имот, в резултат на природни бедствия, наводнения, пожар и др. такива. За покриване на тези щети Наемателят може да сключи Застраховка за своя сметка.

5.9. При прекратяване на договора да освободи и предаде на Наемодателя наетия имот във вида, в който го е приел, като се вземе предвид нормалното изхабяване, за което страните подписват приемо-предавателен протокол.

5.10. Да организира за своя сметка и отговаря за поддържането в добър вид на наетия имот.

5.11. Да спазва и прилага изискванията на нормативните актове за безопасни и здравословни условия на труд в наетия имот - както за работещите при него, така и за намиращите се по друг повод лица, с оглед запазване на живота, здравето и работоспособността им.

5.12. Наемателят сам носи отговорност при осъществяване на дейността си в наетия имот за осигуряването на здравословни и безопасни условия на труд и противопожарна охрана, в съответствие с нормативните изисквания в страната.

 6. Наемателят няма право:

6.1. Да преотдава имота, предмет на настоящия договор, без изричното писмено съгласие на Наемодателя;

6.2. Да извършва реконструкции, преустройства и подобрения на наетия имот, без да е получил за това изричното писмено съгласие на Наемодателя.

7. За получаване на писмено съгласие по т. 6.2., Наемателят е длъжен, да представи за одобрение на Наемодателя, съответните проекти за реконструкциите, преустройствата и подобренията, които Наемателят възнамерява да извърши. Към проектите да приложи разчет за ориентировъчната стойност на разходите за извършването им.

8. НАЕМАТЕЛЯТ има право:

8.1. Наемателят има пра­во да ползва наетия имот според договореното предназначение.

8.2. Да инсталира на площта по т.1. следните съоръжения:

8.2.1. Приемно-предавателна станция (ППС);

8.2.2. Климатична и пожароизвестителна системи;

8.2.3. Сигнално охранителна система;

8.2.4. Други необходими съоръжения и оборудване.

8.3. НАЕМАТЕЛЯТ има право да инсталира и допълнително оборудване, необходимо за функционирането на съоръженията по т.8.2., а именно:

8.3.1. Фидерни кабели и скари, свързващи ППС с антените;

8.3.2. Заземителна инсталация;

8.3.3. Самостоятелна ел. инсталация със собствено мерене, свързваща съоръженията с източник на ел. захранване;

8.3.4. Съобщителни кабели, свързващи ППС с най-близката точка за връзка към фиксирана обществена телефонна мрежа, както и необходимата комуникационна свързаност за ППС. В случай, че в имота има инсталирани свободни телефонни чифтове НАЕМАТЕЛЯТ има право да ги ползва.

8.3.5. Сейф за ключове, който се монтира в близост до входната врата на сградата, в която се намират наетите обекти, на място съгласувано с НАЕМОДАТЕЛЯ;

8.3.6. Други необходими съоръжения и оборудване.

 8.4. Точният вид, местонахождение и разположение на съоръженията и оборудването се конкретизира в техническото задание и проектите за изграждането им.

 8.5. НАЕМАТЕЛЯТ има право при необходимост, да монтира в границите на наетото помещениедопълнителни съоръжения и техническо оборудване, както и да заменя монтираните съоръжения и/или оборудване с други.

 8.6. НАЕМАТЕЛЯТ се задължава при инсталирането, експлоатацията и поддръжката на съоръженията и оборудването да спазва всички строителни, технически, хигиенни, противопожарни и други свързани с безопасността изисквания и нормативи, установени с нормативни актове.

9. Наемодателят се задължава:

9.1. Да предостави отдавания под наем имот предмет на настоящия договор във вид и състояние, които отговарят на ползването, за което е наето;

9.2. Да осигури на Наемателя спокойното ползване на наетия имот, движимо имущество и оборудване;

9.3. Да разпределя и префактурира на Наемателя припадащата му се част от разходите по т.14.;

9.5. При прекратяване на договора да върне на Наемателя депозита по т. 5.3. в случай че няма нанесени вреди на имота и са изплатени всички задължения по договора.

10. Наемодателят има пра­во:

10.1. Да получава в уговорените срокове наемната цена и консумативните разходи.

10.2. При прекратяване на договора да получи имота във вида, в който го е предал, като се вземе предвид нормалното изхабяване.

10.3. Да бъде допускан до имота след предварителното писмено разрешение на Наемателя, с оглед упражняване на контрол за поддържането му в добро състояние и за използването му според уговореното предназначение.

**III. ЦЕНИ И ПЛАЩАНИЯ**

11. Наемателят заплаща на Наемодателя месечна наемна цена за наетия имот в размер на **……………. лв. (……………………………………..) без ДДС,** определена на база **……….. лв. без ДДС** на квадратен метър, за обща площ **19.50 кв. м. (деветнадесет цяло и петдесет стотни квадратни метра).**

12. При влизане в сила на нормативни актове, включително и с местно значение, по силата на които за Наемодателя възниква задължение за отдаване под наем на собствените му недвижими имоти на цени, не по-ниски от определените в съответните нормативни актове, в случай, че наемната цена по т. 11 е под определения минимум, се счита за договорена в размер на установения с актовете минимум. Задължението на Наемателя за заплащане на променения в съответствие с предходното изречение размер на дължимата наемна цена възниква, считано от датата на двустранно подписване на допълнително споразумение към договора за наем. В тези случаи Наемодателят се задължава да уведомява писмено Наемателя за настъпилата промяна.

13. Наемната цена се заплаща от НАЕМАТЕЛЯ ежемесечно в срок до 10 /десет/ дни от получаване на фактура за дължимия месечен наем, по банков път, по следната банкова сметка на НАЕМОДАТЕЛЯ, както следва:

**IBAN BG16CECB979010C7866101;**

**BIC CECBBGSF;**

**При Банка ЦКБ АД**

13.1. За дата на плащането се приема датата на заверяване на банковата сметка на Наемодателя.

14. Наемателят се задължава да заплаща за своя сметка всички направени от него консумативни разходи за електрическа енергия и съответно ТБО. Консумативните разходи и ТБО не са включени в наемната цена.

14.1. Разходите за консумираната от Наемателя електроенергия са за негова сметка и се заплащат от него в съответствие с указанията на електроразпределителното дружество чрез контролен електромер на Наемодателя. Цената на консумираната от Наемателя електроенергия се определя на база показанията на контролния електромер, които се засичат от страните с двустранен протокол в края на текущия месец. Стойността на консумираната електроенергия, определена съгласно предвиденото в тази алинея, се заплаща от Наемателя след получаване на фактура от Наемодателя.

14.2. Консумативните разходи за ел. енергия се заплащат по указаната от Наемодателя банкова сметка, в срок от 10 (десет) дни след представяне от Наемодателя на Наемателя на съответните фактури.

14.3. За дата на плащането се приема датата на заверяване на банковата сметка на Наемодателя.

14.4. Наемодателят издава ежемесечно фактури за задълженията на Наемателя по т. 11 и т. 14 от настоящия договор, като същите се изпращат до Наемателя единствено по електронна поща. Наемателят предоставя валиден адрес на електронна поща, като неполучаването на фактура не освобождава Наемателя да погаси своите задължения следствие от договора за наем. Адресът на електронната поща на Наемателя е следният: …………………………………………….

**IV. САНКЦИИ**

15. При забава на плащанията на наемната цена по т. 11 от настоящия договор за повече от 10 работни дни, Наемателят дължи на Наемодателя неустойка за забава в размер на 0,5 % (нула цяло и пет десети процента) на ден върху размера на просроченото плащане за целия период на забавата, но не повече от 50 % (петдесет процента) от размера на просроченото плащане.

15.1. При забава на плащанията по т. 14 от настоящия договор Наемателят заплаща върху размера на неизплатените в срок суми законна лихва.

16. Наемателят дължи на Наемодателя обезщетение за всички вреди, причинени през време на ползване на имота, движимото имущество и оборудване, освен ако докаже, че тези вреди се дължат на причина, за която той не отговаря.

**V. ОБЩИ И ЗАКЛЮЧИТЕЛНИ РАЗПОРЕДБИ**

17. Договорът се прекратява:

17.1. С изтичане на срока, за който е сключен;

17.2. По взаимно съгласие между страните, с писмено споразумение, уреждащо всички последици помежду им, произтичащи от предсрочното прекратяване на договора;

17.3. При закъснение на плащането на дължимите суми по т. 11 и т. 14 с повече от 20 (двадесет) дни с писмено уведомление от Наемодателя до Наемателя. В този случай Наемодателят няма задължение за спазване на предизвестителен срок;

17.4. Предсрочно, с шестмесечно писмено предизвестие от страна на Наемодателя отправено до насрещната страна и от страна на Наемателя с едномесечно писмено предизвестие при отпаднала необходимост от ползване на имота или преконфигурация на мрежата;

17.5. Без предизвестие, в случай че, за която и да е от страните бъде открито производство за обявяване в несъстоятелност или в ликвидация;

17.6. При настъпване на форсмажорни обстоятелства.

17.6.1. За настъпване на форсмажорни обстоятелства страните си дължат надлежно уведомяване. В този случай, се предоставя най-малко едномесечен срок за уреждане и приключване на отношенията, във връзка с прекратяване на договора.

18. В случай на предсрочно прекратяване на договора, ако не е спазен съответния срок на предизвестието, страната, поискала прекратяването му, дължи на другата страна обезщетение в размер, равен на наема за срока на неспазеното предизвестие.

19. При прекратяване на договора Наемателят е длъжен до датата на прекратяването му да освободи наетия имот и да изнесе имуществото си.

19.1. В случай, че Наемателят не изпълни задължението си по предходната точка, Наемодателят има право, след изтичане на 20 (двадесет) дневен срок, считано от датата на прекратяване на настоящия договор, едностранно да възстанови владението си върху отдадените под наем имот и да се разпорежда с имуществото на Наемателя, както намери за добре, без да му дължи за това каквито и да било обезщетения.

20. Наемателят се задължава да информира незабавно Наемодателя за всички промени, настъпили в търговската му регистрация, както и да му съобщи незабавно за настъпването на събитията по т. 17.5.

21. Страните се споразумяват, да решават всички възникнали спорни въпроси по доброволен път, а когато това е невъзможно, да ги отнасят за решаване пред компетентния съд.

21.1.Разрешаването на възникнали правни спорове ще става пред компетентния съд, като страните по взаимно съгласие с настоящия договор и на основание чл. 117, ал. 2 от ГПК се договарят, че компетентният съд по подсъдност ще бъде в гр. София, независимо от това къде е регистрирана страната ответник по спора и къде са нейното седалище и адрес на управление.

22. Страните се съгласяват настоящият договор да бъде нотариално заверен и вписан в Агенцията по вписванията за сметка на НАЕМАТЕЛЯ.

23. Настоящият договор може да бъде изменян и допълван единствено чрез двустранно подписани от страните по него споразумения, включително и в случаите по т. 12.

24. За неуредените в договора въпроси се прилагат разпоредбите на действащото в страната законодателство.

25.1. Във връзка с изпълнението на настоящия договор, НАЕМАТЕЛЯТ, като администратор на лични данни, обработва и съхранява лични данни на физически лица – както на самия НАЕМОДАТЕЛ, така и на неговите представители, служители и/или подизпълнители (ако има такива) („Субектите на лични данни“), в съответствие с Регламент (ЕС) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО („Общ регламент за защита на личните данни“).

25.2. НАЕМАТЕЛЯТ предоставя на съответните Субекти на лични данни информация за целите и правното основание за обработването на личните им данни; категориите получатели на лични данни; срока, за който ще се съхраняват личните данни; правата на Субектите на лични данни във връзка с обработването на техните лични данни, както и информация за начина, по който те могат да бъдат упражнени; данни за контакт с длъжностното лице по защита на данните и всяка друга информация, която Общият регламент за защита на личните данни изисква да бъде предоставена на Субектите на лични данни.

Приложения, представляващи неразделна част от настоящия договор:

1. Схема на отдавания под наем имот;

2. Приемо-предавателен протокол, представляващ опис на вида и състоянието на имота при предаването му на Наемателя.

Настоящият договор се изготви и подписа, с нотариална заверка на подписите в четири еднообразни екземпляра - един за нотариус……………………………………………., вписан/а под №…………в регистъра на Нотариалната камара, с район на действие – Районен съд – гр. Хасково, един за служба по вписванията към Агенция по вписванията и по един за всяка от страните. Разходите за нотариалната заверка и за вписването в Агенция по вписванията са за сметка на Наемателя.

**ЗА НАЕМОДАТЕЛЯ: ЗА НАЕМАТЕЛЯ:**

**/…………………………/ /....................................../**

**Представляващ**

**/…………………………/**

**Счетоводител**